**Ministru kabineta noteikumu projekta**

 **„Hroniskās novājēšanas slimības uzraudzības un kontroles kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25. panta 1. un 17. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Eiropas Ekonomiskās zonas dibināšanas līguma I pielikuma 4. nodaļas 4.1. apakšnodaļas 9. punktā noteikto (http://www.efta.int/media/documents/legal-texts/eea/the-eea-agreement/Annexes%20to%20the%20Agreement/annex1.pdf) Eiropas Ekonomiskās zonas valstis, tostarp Norvēģija, tirdzniecībā ar briežu dzimtas dzīvniekiem ar Eiropas Savienības dalībvalstīm (turpmāk – dalībvalstis) piemēro Padomes 1992. gada 13. jūlija Direktīvā Nr. 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A (I) pielikumā, noteiktās prasības, kuras pārņemtas ar Ministru kabineta 2017. gada 3. janvāra noteikumiem Nr. 17 “Veterinārās prasības to dzīvnieku apritei, kas nav minēti citos normatīvajos aktos par veterināro kontroli”. Tā kā Norvēģijā kopš 2016. gada 15. marta ir konstatēti pieci saslimšanas gadījumi ar hroniskās novājēšanas slimību (turpmāk – HNS) savvaļas un ierobežotajās platībās audzētajiem ziemeļbriežiem, kā arī savvaļas aļņiem, lai ierobežotu HNS izplatību Eiropas Savienībā, ir pieņemts Komisijas 2016. gada 28. oktobra Īstenošanas lēmums (ES) Nr. 2016/1918 par dažiem drošības pasākumiem attiecībā uz hronisko novājēšanas slimību (turpmāk – Īstenošanas lēmums Nr. 2016/1918), kurā līdz 2017. gada 31. decembrim ir noteiktas briežu dzimtas dzīvnieku pārvietošanas prasības starp Norvēģiju un dalībvalstīm.HNS ir hroniska centrālās nervu sistēmas slimība briežu dzimtas dzīvniekiem, kam novēro sugai neraksturīgas pārmaiņas uzvedībā, kustību traucējumus un organisma vispārējā stāvokļa pasliktināšanos, turklāt nav izslēgtas aizdomas, ka HNS var radīt risku sabiedrības veselībai. HNS ir viena no slimībām, kas ietilpst transmisīvo sūkļveida encefalopātiju (turpmāk – TSE) slimību grupā. Vēl TSE slimību grupā ietilpst tādas slimības kā govju sūkļveida encefalopātija (turpmāk – GSE), skrepi slimība, ūdeļu transmisīvā encefalopātija, kaķu sūkļveida encefalopātija, Kreicfelda-Jakoba slimība (pārsvarā slimo vecāki cilvēki, slimība zināma kopš 1920. gada), Kreicfelda-Jakoba slimības variants (pārsvarā slimo jaunāki cilvēki, slimība zināma kopš 1996. gada un tiek uzskatīts, ka šīs slimības cēlonis ir ar GSE slimu dzīvnieku gaļas un šādas gaļas produktu lietošana cilvēku uzturā).2016. gada 2. decembrī Eiropas Pārtikas nekaitīguma iestāde (turpmāk – EFSA) sniedza atzinumu, kurā norādīts, ka nepieciešams veikt laboratoriskos izmeklējumus augsta riska briežu dzimtas dzīvniekiem. Atzinumā noteikts, ka augsta riska briežu dzimtas dzīvnieki ir aļņi, baltastes brieži, staltbrieži, stirnas un ziemeļbrieži, kuri ir vecāki par 12 mēnešiem un atrasti beigti vecuma, slimību, citu dzīvnieku uzbrukumu dēļ vai notriekti transporta negadījumā uz autoceļiem vai dzelzceļa, kā arī tie, kuri nokauti, nošauti un atzīti kā pārtikai nederīgi, tāpat arī tie, kuriem novēro HNS raksturīgās klīniski patoloģiskās pazīmes – siekalošanos, novājēšanu, kustību traucējumus, sugai neraksturīgas pārmaiņas uzvedībā, nīkuļošanu vai neiroloģiskas pazīmes (<http://www.efsa.europa.eu/en/efsajournal/pub/4667>).Pamatojoties uz EFSA atzinumu, Eiropas Komisija sešām dalībvalstīm, arī Latvijai, gatavo HNS uzraudzības programmu 2018. –2020. gadam. Tāpat EFSA atzinumā ir norādīts, ka HNS izraisītais risks sabiedrības veselībai tiek pētīts, bet ir secināts, ka HNS nav saistīta ar Kreicfelda-Jakoba slimības variantu. Atzinumā vēl norādīts, ka ir nepieciešams noteikt aizliegumu ievest briežu dzimtas dzīvnieku urīnu, kas paredzēts dzīvnieku pievilināšanai. Ņemot vērā minēto, ir stājušies spēkā Ministru kabineta 2016. gada 6. decembra noteikumi Nr.762 “Grozījumi Ministru kabineta 2012. gada 17. aprīļa noteikumos Nr. 275 “[Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam](http://likumi.lv/ta/id/246783-prasibas-tadu-dzivnieku-izcelsmes-blakusproduktu-un-atvasinatu-produktu-apritei-kas-nav-paredzeti-cilveku-paterinam)””, kuros ir noteikts aizliegums dzīvnieku pievilināšanai paredzētā briežu dzimtas dzīvnieku urīna izmantošanai, laišanai tirgū Latvijas teritorijā, ievešanai no trešajām valstīm un dalībvalstīm, kā arī eksportēšanai.Pašlaik Latvijā TSE uzraudzības, kontroles un apkarošanas pasākumus dzīvnieku ganāmpulkos reglamentē Eiropas Parlamenta un Padomes 2001. gada 22. maija Regula Nr. 999/2001, ar ko paredz noteikumus transmisīvo sūkļveida encefalopātiju profilaksei, kontrolei un apkarošanai (turpmāk – Regula Nr. 999/2001), kuras mērķis ir nodrošināt, lai tiktu īstenoti atbilstoši pasākumi TSE noteikšanai, kontrolei un apkarošanai. Tāpat saskaņā ar Regulas Nr. 999/2001 III pielikuma A nodaļas III daļā noteikto dalībvalstis var īstenot TSE uzraudzības pasākumus dzīvniekiem, kas nav govju, kazas vai aitu dzimtas dzīvnieki. Ņemot vērā minēto, ir nepieciešams noteikt HNS uzraudzības un kontroles pasākumus Latvijā, lai varētu veikt epidemioloģisko izmeklēšanu un patoloģiskā materiāla laboratorisko izmeklēšanu, ja rodas aizdomas par briežu dzimtas dzīvnieku inficēšanos ar HNS, kad dzīvniekam novēro hroniskās novājēšanas slimības raksturīgās klīniski patoloģiskās pazīmes – siekalošanos, novājēšanu, kustību traucējumus, sugai neraksturīgas pārmaiņas uzvedībā, nīkuļošanu vai neiroloģiskas pazīmes – vai dzīvnieks atrasts beigts vecuma, slimību, citu dzīvnieku uzbrukumu dēļ vai notriekts transporta negadījumā uz autoceļa vai dzelzceļa, vai arī nokauts, nošauts un atzīts par pārtikai nederīgu. Līdz ar pasākuma ieviešanu, jebkurai personai būs jāziņo Valsts meža dienestam par briežu dzimtas dzīvnieku, par kuru ir aizdomas, ka tas inficējies ar HNS, tā jau laikus konstatējot HNS uzliesmojumu, kā arī ilgtermiņā pasargājot valsti no HNS izplatības.Ir spēkā Eiropas Komisijas 2007. gada 19. marta lēmums Nr. 2007/182/EK par apsekojumu saistībā ar briežu dzimtas dzīvnieku hronisko novājēšanas slimību (turpmāk – lēmums Nr. 2007/182/EK), kurā noteikta patoloģiskā materiāla parauga laboratoriskās izmeklēšanas kārtība HNS diagnozes noteikšanas gadījumā.Ievērojot minēto, ir nepieciešams Ministru kabineta noteikumu projekts „Hroniskās novājēšanas slimības uzraudzības un kontroles kārtība” (turpmāk – noteikumu projekts), kas reglamentētu briežu dzimtas dzīvnieku pārvietošanas nosacījumus starp dalībvalstīmun Norvēģiju, kā arī HNS uzraudzības un kontroles pasākumus, nosakot tiesisko regulējumu iesaistītajām personām un institūcijām.Noteikumu projektā ietvertie nosacījumi ļaus kontrolējošai institūcijai atbilstoši īstenot piesardzības pasākumus saistībā ar HNS, kā arī dzīvnieku infekcijas slimību uzraudzību un kontroli. Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas | Pārtikas un veterinārais dienests, valsts zinātniskais institūts „Pārtikas drošības, dzīvnieku veselības un vides zinātniskais institūts „BIOR””, Lauksaimniecības datu centrs, Valsts meža dienests un Lauksaimniecības datu centrs. |
| 4. | Cita informācija | HNS ir zināma kopš 1967. gada. Eiropas Savienībā slimība līdz šim nav konstatēta. HNS ir konstatēta Amerikas Savienotajās Valstīs un Kanādā savvaļas vai ierobežotās platībās audzētiem staltbriežiem un savvaļas baltastes briežiem, bet kopš 2016. gada 15. marta ir konstatēti pieci saslimšanas gadījumi Norvēģijā savvaļas ziemeļbriežiem un aļņiem. TSE ierosinātājs ir priona proteīns (turpmāk – PrP) – izmainītas, modificētas olbaltumvielas paveids. Inficēšanās parasti notiek, dzīvniekam apēdot inficētu olbaltumvielas saturošu barību vai nonākot ciešā saskarē ar inficētiem audiem, organisma šķidrumiem vai inficētiem medicīniskiem instrumentiem. Slimības inkubācijas periods ir garš – vairāki mēneši, dažreiz pat gadi. PrP pēc iekļūšanas organismā vairojas limfoīdajos audos un šūnās, virzoties uz centrālo nervu sistēmu. Pirmās slimības pazīmes ir pārejoši nervu darbības traucējumi ar pēkšņu samaņas zudumu, biežu uzvedības maiņu, kas var pāraugt agresivitātē. Slimībai progresējot, dzīvnieki novājē, tiem novēro izteiktu muskuļu vājumu un rīšanas, kustības koordinācijas traucējumus. TSE nav ārstējama. Laboratoriskās metodes slimības noteikšanai dzīviem dzīvniekiem pagaidām nav izstrādātas. Slimību apstiprina laboratoriski, izmeklējot galvas smadzeņu paraugu.2017. gadā un turpmākajos gados nepieciešamais finansējums, ja rastos aizdomas par saslimšanu ar HNS vai tiktu apstiprināta HNS diagnoze, tiks nodrošināts no valsts budžeta līdzekļiem, izmantojot ārpuskārtas un aizdomu gadījumu izmeklēšanai, tostarp epidemioloģiskai izmeklēšanai, paredzēto finansējumu dzīvnieku infekcijas slimību (epizootiju un zoonožu) epidemioloģiskai izmeklēšanai un laboratoriskai diagnostikai aizdomu gadījumos saskaņā ar Veterinārmedicīnas likumā un Epidemioloģiskās drošības likumā noteikto.  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz dzīvnieku īpašniekiem vai turētājiem, kas audzē un tur briežu dzimtas dzīvniekus. Pēc Lauksaimniecības datu centra informācijas, Latvijā 2017. gada 1. janvārī ir reģistrēti 111 briežu dzimtas dzīvnieku īpašnieki un 12 590 briežu dzimtas dzīvnieku iežogotās platībās. Savukārt, pēc Valsts meža dienesta informācijas, Latvijā 2017. gada 1. martā savvaļā bija 230 000 briežu dzimtas dzīvnieku. Tāpat noteikumu projekta tiesiskais regulējums attieksies uz 490 pilnvarotajiem veterinārārstiem un 23 500 medību tiesību lietotājiem, kā arī uz jebkuru personu, jo viņu pienākums būs informēt Valsts meža dienestu gadījumā, kad radušās aizdomas par savvaļas briežu dzimtas dzīvnieku inficēšanos ar HNS. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar noteikumu projektu jebkura persona varēs informēt Valsts meža dienestu, ja tai rodas aizdomas par briežu dzimtas dzīvnieku inficēšanos ar HNS. Savukārt pēc HNS diagnozes apstiprināšanas briežu dzimtas dzīvnieku īpašniekam vai turētājam būs jāievēro briežu dzimtas dzīvnieku pārvietošanas nosacījumi un jāiznīcina briežu dzimtas dzīvnieka līķis saskaņā ar Eiropas Parlamenta un Padomes 2009. gada 21. oktobra Regulas (EK) Nr. [1069/2009](http://eur-lex.europa.eu/LexUriServ/LexUriServ.do?uri=CONSLEG:2009R1069:20101109:LV:HTML), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. [1774/2002](http://eur-lex.europa.eu/LexUriServ/LexUriServ.do?uri=CONSLEG:2002R1774:20090807:LV:HTML) (Dzīvnieku izcelsmes blakusproduktu regula) (turpmāk – Regula Nr. 1069/2009), 12. pantā noteiktajām prasībām. |
| 3. | Administratīvo izmaksu monetārs novērtējums | Fiziskai personai administratīvās izmaksas nepārsniegs atbilstošās robežas.Plānots, ka valsts iestādes (Valsts meža dienests, Pārtikas un veterinārais dienests un valsts zinātniskais institūts „Pārtikas drošības, dzīvnieku veselības un vides zinātniskais institūts „BIOR””) saistībā ar hroniskās novājēšanas saslimšanas gadījumiem sniegs informāciju desmit reizes gadā. Tādējādi, pamatojoties uz to, ka vidējā bruto alga valsts sektorā pēc www.csb.gov.lv datiem 2016. gadā bija EUR 817,57 mēnesī un vienas informācijas sagatavošana varētu aizņemt vienu stundu, valsts pārvaldes administratīvās izmaksas ir šādas:EUR 4,87 x 1 h x 10 x 3 x EUR 1,0 (tālruņa vai interneta pakalpojumi informācijas sniegšanai) = EUR 146,10. |
| 4. | Cita informācija | Pārtikas un veterinārais dienests pieņem lēmumu apstiprināt TSE apkarošanas pasākumu plānu Administratīvā procesa likuma noteiktajā kārtībā. Saskaņā ar Veterinārmedicīnas likuma 10. panta trešajā daļā noteikto Pārtikas un veterinārais dienesta pieņemto lēmumu apstrīdēšana un pārsūdzēšana neaptur to izpildi. |

*Anotācijas III sadaļa – projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2005. gada 15. marta noteikumos Nr. 177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr. 177), nosakot, ka pie TSE slimību grupas pieder arī HNS un ka briežu dzimtas dzīvnieku īpašnieki saņem kompensāciju par HNS uzliesmojuma un tā apkarošanas laikā radītajiem zaudējumiem un briežu dzimtas dzīvnieku nogalināšanu. |
| 2. | Atbildīgā institūcija | Par normatīvo aktu projektu sagatavošanu ir atbildīga Zemkopības ministrija. |
| 3. | Cita informācija | Noteikumi Nr. 177 ar noteikumu projektu tiks virzīti vienā paketē pieņemšanai vienlaikus. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no šādiem ES tiesību aktiem:1) Eiropas Parlamenta un Padomes 2001. gada 22. maija Regulas Nr. 999/2001, ar ko paredz noteikumus transmisīvo sūkļveida encefalopātiju profilaksei, kontrolei un apkarošanai;2) Eiropas Parlamenta un Padomes 2009. gada 21. oktobra Regulas (EK) Nr. [1069/2009](http://eur-lex.europa.eu/LexUriServ/LexUriServ.do?uri=CONSLEG:2009R1069:20101109:LV:HTML), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav, paredzēti cilvēku patēriņam, un ar ko atceļ Regulu (EK) Nr. [1774/2002](http://eur-lex.europa.eu/LexUriServ/LexUriServ.do?uri=CONSLEG:2002R1774:20090807:LV:HTML) (Dzīvnieku izcelsmes blakusproduktu regula);3) Komisijas 2016. gada 28. oktobra Īstenošanas lēmuma (ES) Nr. 2016/1918 par dažiem drošības pasākumiem attiecībā uz hronisko novājēšanas slimību;4) Komisijas 2007. gada 19. marta lēmuma Nr. 2007/182/EK par apsekojumu saistībā ar briežu dzimtas dzīvnieku hronisko novājēšanas slimību.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1) Regula Nr. 999/2001;2) Regula Nr. [1069/2009](http://eur-lex.europa.eu/LexUriServ/LexUriServ.do?uri=CONSLEG:2009R1069:20101109:LV:HTML);3) Īstenošanas lēmums Nr. 2016/1918;4) Lēmums Nr. 2007/182/EK. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 999/2001 3. panta “e” apakšpunkts | 4.1. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 6. pants | 3. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 11. pants | 5. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 12. panta 1. punkts  | 16.3. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 12. panta 2. punkts  | 15. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 13. pants | 23. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 III pielikuma A nodaļas III daļa | 3. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 III pielikuma B nodaļas III daļas 2. punkts | 22. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 X pielikuma A nodaļas 3.punkts  | 15. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 999/2001 X pielikuma C nodaļas 3. punkta 3.2. apakšpunkta “c” apakšpunkta “i” un “ii” apakšpunkts | 2.4. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 1069/2009 12. pants | 18. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2016/1918 1. panta 1. punkts | 1.1. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 1. panta 2. punkts | 9. punkta ievaddaļa | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 2. panta 1. punkts un 2. punkta ievaddaļa | 7. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 2. panta 2. punkta “a” apakšpunkts | 9.1. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 2. panta 2. punkta “b” apakšpunkts | 9.3. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 2. panta 2. punkta “c” apakšpunkts | 9.4. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 2. panta 2. punkta “d” apakšpunkts | 8.1. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 2. panta 2. punkta “e” apakšpunkts | 9.2. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 2. panta 2.punkta “f” apakšpunkts | 8.2. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 3. panta 1. punkts  | 10. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 3. panta 2. punkts | 10. punkts un 11.1. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 3. panta 3. punkts | 11.2. un 11.3. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 3. panta 4. punkts | 11.4. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 4. pants | 24. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 5. pants | - | Nav nepieciešama pārņemšana, jo šīs tabulas A ailē minētais ES tiesību akta nosacījums adresēts Eiropas Savienības institūcijām. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2016/1918 pielikums | pielikums | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Lēmuma Nr. 2007/182/EK II pielikuma 3. punkta 1. rindkopa | 19.2. apakšpunkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Lēmuma Nr. 2007/182/EK II pielikuma 3. punkta 2. rindkopa | 19.1. apakšpunkts un 20. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Lēmuma Nr. 2007/182/EK II pielikuma 3. punkta 3. rindkopa | 20. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

*Anotācijas V sadaļas 2. tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) sabiedriskajai apspriešanai no 2017. gada 20. aprīļa līdz 2. maijam. |
| 2. | Sabiedrības līdzdalība projekta izstrādē | Noteikumu projekts elektroniski nosūtīts Latvijas Mednieku asociācijai un Latvijas Mednieku savienībai 2017. gada 5. janvārī, 28. februārī un 9. martā. Tāpat noteikumu projekts elektroniski nosūtīts biedrībai „Lauksaimnieku organizāciju sadarbības padome”, „Zemnieku saeima” un „Latvijas Veterinārārstu biedrība” 2017. gada 20. aprīlī. |
| 3. | Sabiedrības līdzdalības rezultāti | Latvijas Mednieku asociācija un Latvijas Mednieku savienība 2017. gada 16. un 19. janvārī elektroniski izteica viedokli, bet 2017. gada 16. martā elektroniski saskaņoja noteikumu projektu bez iebildumiem. Biedrība „Lauksaimnieku organizāciju sadarbības padome” 2017. gada 8. maijā saskaņoja noteikumu projektu bez iebildumiem.Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Sabiedrībai par tās pienākumu informēt Pārtikas un veterināro dienestu gadījumā, ja radušās aizdomas par savvaļas briežu dzimtas dzīvnieku inficēšanos ar HNS, tiks paziņots plašsaziņas līdzekļos. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, valsts zinātniskais institūts „Pārtikas drošības, dzīvnieku veselības un vides zinātniskais institūts „BIOR””, Lauksaimniecības datu centrs un Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministra p.i. R. Kozlovskis

Zemkopības ministrijas valsts sekretāres p.i. J. Šnore

Rubene 67027064

sigita.rubene@zm.gov.lv